

**SREDNJA ŠKOLA DR. ANTUNA BARCA CRIKVENICA**
**Adresa:** Zidarska 4, 51260 Crikvenica
**Telefon:** 051 /784-212
**E-pošta:** ured@ss-abarca-crikvenica.skole.hr

Crikvenica, 17. rujna 2025.

 PRIMORSKO - GORANSKA ŽUPANIJA

Upravni odjel za odgoj i obrazovanje

Slogin Kula 2

51000 Rijeka

**OBRAZLOŽENJE
I. IZMJENA I DOPUNA FINANCIJSKOG
PLANA ZA 2025. GODINU**

Srednja škola dr. Antuna Barca Crikvenica provela je izmjene i dopune financijskog plana za 2025. godinu u skladu sa uputama osnivača, Statutom Škole i svim važećim zakonskim aktima. Prema Odluci Primorsko-goranske županije o kriterijima, mjerilima i načinu financiranja minimalnog financijskog standarda za decentralizirane funkcije osnovnog i srednjeg školstva u 2025. godini Školi je odobreno 99.700,00 eura decentraliziranih sredstava.

Sukladno navedenom provedene su izmjene i dopune proračunskog plana rashoda iako je procijenjeno da odobrena sredstva neće biti dostatna za podmirivanje realno procijenjenih troškova Škole do kraja 2025. godine, te su zatražena dodatna sredstva od osnivača u iznosu 10.700,00 eura. Najveći nedostatak sredstava se odnosi na trošak naknade za prijevoz zaposlenika za koji je zatraženo 5.900,00 eura. Škola je do kraja kolovoza 2025. ostvarila 91,88% ukupno planiranih troškova službenih putovanja te se procjenjuje da bi do kraja godine za navedeni trošak bila potrebna dodatna sredstva u iznosu od 3.000,00 eura. Također, potrebno je izraditi procjenu rizika i izraditi elaborat procjene rizika sigurnosti za što se procjenjuje trošak u iznosu od 1.800,00 eura.

***Opći dio***

Ukupni plan prihoda Škole povećan je za 554.275,94 eura (34,5%) i iznosi 2.161.081,10 eura, a sastoji se od Pomoći iz inozemstva i od subjekata unutar općeg proračuna – 1.971.487,83 eura (od toga 1.968.657,83 eura su prihodi iz državnog proračuna za plaće, ostala materijalna prava zaposlenika i kapitalne pomoći za nabavu lektira, 2.830,00 eura su prihodi od Grada, prihoda od imovine – 7,96 eura (prihodi od kamata), prihoda od upravnih i administrativnih pristojbi po posebnim propisima i naknada 9.590,00 eura (uplate učenika za troškove izvođenja terenske nastave, prihodi za financiranje troškova dnevnica, uplate učenika za naknadu učinjene štete), prihoda od prodaje proizvoda i robe te pruženih usluga i prihoda od donacija te povrata po protestiranim jamstvima – 19.474,78 eura (prihodi od najma školske dvorane i izdavanja kopija svjedodžbi, te prihodi od donacija) i prihoda iz nadležnog proračuna 160.520,53 eura.

Ukupni plan rashoda povećan je za 571.628,58 eura (35,29%) i iznosi 2.191.433,74 eura. Najviši rashodi Škole su rashodi za zaposlene u iznosu 2.010.498,14 (plaće, jubilarne nagrade, pomoći, regres, božićnica, dar djetetu…), koji su povećani za 37,78 % sukladno povećanju plaća i materijalnih prava.Zatim slijede materijalni rashodi u iznosu 158.511,88 eura (energija, komunalne usluge, naknade za prijevoz zaposlenika na posao i s posla, nastavni i uredski materijal, računalne usluge, zakupnine itd.). Nepromijenjeni su financijski rashodi, odnosno bankarske usluge i zatezne kamate koje iznose 180,00 eura, te Naknade građanima i kućanstvima na temelju osiguranja i druge naknade iznose 1.592,67 (prijevoz učenika sa teškoćama u razvoju). Rashodi za donacije, kazne, naknade šteta i kapitalne pomoći su povećane za 422,00 eura čime će se financirati novčana kazna dobivena od strane prosvjetne inspekcije zbog postupka provedbe javnog poziv za maturalnu ekskurziju u iznosu od 440,00eura. Troškovi za menstrualne higijenske potrepštine su smanjeni za 18,00 eura te iznose 643,50 eura. Planirani rashodi za nabavu dugotrajne imovine su povećani za 9.774,92 eura te iznose 19.567,55 eura zbog potrebe škole za nabavom video nadzora, parlafona na ulaznim vratima, te uredske opreme i namještaja.

Razlika u iznosu od 30.352,64 eura između plana prihoda i plana rashoda Škole se odnosi na planiranje rashoda za preneseni višak prihoda iz 2024. godine prema Odluci o raspodjeli rezultata za 2024. godinu. Škola je u početnom proračunu za 2025. godinu planirala prijenos viška iz prethodne godine u iznosu 13.000,00 eura koji se ovim rebalansom povećava za 17.352,64 eura. Tako je utvrđen višak prihoda i primitaka u iznosu od 30.352,64 eura.

Prema funkcijskoj klasifikaciji Škola ima 2.190.793,74 eura za Više srednjoškolsko obrazovanje (0922) i 640,00 eura za usluge obrazovanja koje nisu drugdje svrstane (0980), a odnose se na organizaciju natjecanja. Škola nema planiranih primitaka i izdataka.

***Posebni dio***

Rashodi Škole odnose se na nekoliko programa koji sadrže različite aktivnosti i projekte.

Škola u 2025. godini provodi program 5306 Obilježavanje postignuća učenika i nastavnika odnosno aktivnost 530605 Natjecanja i smotre. U sklopu programa Škola organizira natjecanje državno natjecanje engleskog jezika koje financira Agencija za odgoj i obrazovanje. Ukupni planirani rashodi Programa iznose 640,00 eura.

Program 5501 Srednjoškolsko obrazovanje odnosi se na aktivnost 550101 Osiguravanje uvjeta rada, te stoga čini najveći dio rashoda koji iznose 2.112.598,51 euro, te se financira iz mnogih izvora od kojih su najznačajniji pomoći i decentralizirana sredstva. Program Osiguravanje uvjeta rada obuhvaća rashode za zaposlene (plaća i ostala materijalna prava) te razne materijalne rashode Škole kao i financijske rashode za bankarske usluge.

U sklopu programa 5502 Unapređenje kvalitete odgojno obrazovnog sustava provodi se 550203 Program školskog kurikuluma, 550205 Sufinanciranje rada pomoćnika u nastavi, projekt 550215 RCK RECEPT - Regionalni centar profesija u turizmu i 550221 Osiguravanje besplatnih zaliha menstrualnih higijenskih potrepština.

550203 Program školskog kurikuluma i 550205 Sufinanciranje rada pomoćnika u nastavi financira Primorsko-goranska županija. Smanjenje rashoda za Sufinanciranje rada pomoćnika u nastavi za 2.,00 eura odnosi se na nastavni predmet Škola i zajednica. U drugom polugodištu školske godine 2024./2025. Škola ima zaposleno dvoje pomoćnika u nastavi u odnosu na planirana i potrebna tri pomoćnika, te su rashodi za program Sufinanciranje rada pomoćnika u nastavi planirani sukladno procjeni troškova za dvoje pomoćnika za razdoblje od prosinca 2024. godine do kolovoza 2025. godine te za pet pomoćnika u nastavi za razdoblje od rujna do prosinca 2025. godine.

Za projekt RCK-RECEPT Regionalni centar profesija u turizmu rashodi su planirani u ukupnom iznosu od 8.056,23 eura koliko iznose prenesena sredstva iz prethodne godine. Projekt se financira 15% iz državnog proračuna i 85% iz Pomoći za provođenje EU projekata.

Odlukom Ministarstva rada, mirovinskog sustava, obitelji i socijalne politike realizira se aktivnost 550221 Osiguravanje besplatnih zaliha menstrualnih higijenskih potrepština. Plan programa iznosi 4,50 eura po učenici odnosno 643,50 eura, a trošak nabave knjižiti će se na ostali rashod odnosno tekuće donacije u naravi iz izvora 521 Pomoći.

U okviru programa 5504 Kapitalna ulaganja u odgojno obrazovnu infrastrukturu Škola planira utrošiti na opremanje ustanova školstva 13.237,55 eura iz nekoliko izvora financiranja.

Osnivač je kroz decentralizirana sredstva osigurao 2.942,58,00 eura za nabavu video nadzora. Škola i vlastita sredstva ulaže u nabavu proizvedene dugotrajne imovine te planira nabavu video nadzora, parlafona i ostalu opremu koju će većim dijelom financirati iz prenesenih sredstava. Iz izvora donacija škola redovito nabavlja opremu namijenjenu za poboljšanje nastave programa konobara i kuhara.

Ravnateljica

 Ana Tomić Njegovan, prof.